upayāmágr̥hīto 'sī́ndrāya tvā br̥hadvate váyasvata itī́ndro vaí yajñásya devátā tásmādāhéndrāya tvéti br̥hádvate váyasvata íti vīryávata ítyevaìtádāha yadā́ha br̥hadvate váyasvata ítyukthāvyáṃ gr̥hṇāmī́tyukthébhyo hyènaṃ gr̥hṇā́ti yátta indra br̥hadváya íti yátta indra vīryámítyevaìtádāha tásmai tvā víṣṇave tvéti yajñásya hyènamā́yuṣe gr̥hṇā́ti tásmādāha tásmai tvā víṣṇave tvétyeṣá te yónirukthébhyastvéti sādayatyukthébhyo hyènaṃ gr̥hṇā́ti